**A BKF-en biztosan nem szűnik meg a kommunikációs képzés**

*Budapest, 2015. március 11. –* **Ma egy társadalom nem létezhet kommunikáció- és médiatudományi felsőoktatás nélkül a Budapesti Kommunikációs és Üzleti Főiskola szerint, ezért az intézmény a jövőben is indít új évfolyamokat kommunikációs képzésben.**

A Budapesti Kommunikációs és Üzleti Főiskola 2001-ben elsők között indította a kommunikáció képzését, azóta az itt végzettek elismert újságírók, szerkesztők, reklámszakemberek, kommunikációs szakértők, illetve más kreatív ipari szakemberek lettek mind a hazai, mind a nemzetközi piacon. A szakról kikerültek 81,2%-a diplomás munkakörben dolgozik, 44,4%-nak pedig már a végzéskor volt munkája.

A BKF mindent megtesz azért, hogy azokat a kompetenciákat, tudást átadja hallgatóinak, amelyekre ezen a területen szükség van, ha kell, más szakok keretében.